आम आदमी पार्टी महाराष्ट्र में 50 सीटों पर लड़ेगी विधानसभा चुनाव, आठ उम्मीदवार घोषित  
डॉ आनंदा गुरव कारवीर से, विशाल वाडघुले नांदगांव सीट से उम्मीदवार
पारोमिता गोस्वामी ब्रह्मपुरी से, विठ्ठल लाड़ जोगेश्वरी सीट से प्रत्याशी
अभिजीत मोरे, सिराज खान, दिलीप तावड़े और संदीप सोनावणे भी प्रत्याशी
आम आदमी पार्टी ने बताया कि पार्टी 288 में से 50 सीटों पर अपने उम्मीदवार उतारेगी. हैरानी की बात है कि पार्टी बीजेपी की बी टीम कही जाने वाली वंचित बहुजन आघाड़ी से गठबंधन की कोशिश में है. 'आप' का दावा है कि गठबंधन हो या नहीं पर वंचित बहुजन आघाड़ी की राज्य में जरूरत है. पार्टी चेहरों की राजनीति छोड़कर मुद्दों की राजनीति करेगी.
फिलहाल अरविंद केजरीवाल का महाराष्ट्र में प्रचार के लिए आना तय नहीं है. आप ज्यादा से ज्यादा महिलाओं को टिकट देगी. आम आदमी पार्टी मुंबई में मेट्रो के समर्थन में है.आरे कॉलोनी में 25 सितंबर को आप के राज्यसभा सांसद संजय सिंह आदिवासियों से मिलने आएंगे. वे उसी दिन दिंडोशी में रोड शो करके पार्टी का चुनाव प्रचार शुरू करेंगे.